b'\n_START_ARTICLE_\nSlither.io\n_START_SECTION_\nSpillet\n_START_PARAGRAPH_\nM\xc3\xa5let i spillet er \xc3\xa5 kontrollere og bevege en slange rundt i en arena, spise de fargede ballene for \xc3\xa5 bli st\xc3\xb8rre, i tillegg til \xc3\xa5 beseire de andre spillerne, for \xc3\xa5 ende opp med en s\xc3\xa5 stor slange som mulig. Hvis en spillers slanges hode kolliderer med en annen slange, taper spilleren og m\xc3\xa5 starte p\xc3\xa5 nytt. Den beseirede slangen gj\xc3\xb8res s\xc3\xa5 om til flere fargede baller som kan spises opp av andre spillere. Disse ballene som blir igjen f\xc3\xa5r samme fargen som slangen som d\xc3\xb8de. Det kan ogs\xc3\xa5 dukke opp baller fra andre slanger. I spillet kan man akttivere en \xc2\xabboost mode\xc2\xbb. N\xc3\xa5r denne er aktivert g\xc3\xa5r slangen fortere, men den mister masse og lengde, i tillegg at man og legger fra seg flere baller. Dette kan v\xc3\xa6re nyttig for \xc3\xa5 unng\xc3\xa5 \xc3\xa5 bli beseiret av andre spillere, men kan koste en senere i spillet._NEWLINE_Det er ogs\xc3\xa5 en ytre grense som begrenser spillere til \xc3\xa5 spille innenfor den runde arenaen. Kolliderer man med denne grensen, taper man spillet, men slangen vil ikke forvandles til flere baller. Derfor brukes ofte kantene til arenaen for \xc3\xa5 lure andre spillere inn mot grensene.\n_START_SECTION_\nMottagelse\n_START_PARAGRAPH_\nSpillet n\xc3\xa5dde toppen p\xc3\xa5 App Store innen gratiskategorien i flere regioner, blant annet USA og Storbritannia. Patricia Hernandez fra Kotaku kommenterte at spillet var lett \xc3\xa5 begynne \xc3\xa5 spille og likt Agar.io, som hun mente forklarte Slither.ios popularitet. Hun bemerket ogs\xc3\xa5 at spillet hadde et h\xc3\xb8yt tempo. Boing Boing sammenlignet spillet med  Osmos fra 2009. Brandt Ranj fra Business Insider sa at spillet hadde tung lag til tider, s\xc3\xa5 var spillet likevel ganske underholdende.'